恒隆地产(101)与中大数学系合办嘅恒隆数学奖㖊日举行颁奖礼,著名物理学家杨振宁,数学家丘成桐,中大前校长刘遵义都有捧场,㖊日咁啱系恒隆主席陈启宗65岁牛一,唔知边位仁兄咁有心,拣啱呢日举行颁奖礼,等陈启宗可以喺多位学术界名人包围下过生日呢?
陈启宗向来多伟论,佢㖊日就向得奖学生建议,将来做数学家,科学家,比做生意人好,对社会嘅贡献更大.佢话,虽然自己财富多过丘成桐,但智慧上嘅财富远不及丘成桐.如果有机会再来一次,佢话会选择走丘成桐嘅路,咁样佢会更加快乐.